**NÁRODNÁ RADA SLOVENSKEJ REPUBLIKY**

**IX. volebné obdobie**

## *Návrh*

## Zákon

z ... 2023,

# ktorým sa mení a dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov

 Národná rada Slovenskej republiky sa uzniesla na tomto zákone:

**Čl. I**

Zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z., zákona č. 356/2022 Z. z. a zákona č. 399/2022 Z. z. sa mení a dopĺňa takto:

1. V § 1 sa slová „ako štátnej sociálnej dávky“ nahrádzajú slovami „a príplatku k 13. dôchodku ako štátnych sociálnych dávok.“.
2. Za § 2 sa vkladá § 2a, ktorý vrátane nadpisu znie:

**„§ 2a**

**Podmienky nároku na príplatok k 13. dôchodku**

Nárok na príplatok k 13. dôchodku má poberateľ dôchodku, ktorému vznikol nárok na 13. dôchodok podľa § 2 v kalendárnom roku, ktorý predchádza kalendárnemu roku, v ktorom sa príplatok k 13. dôchodku vypláca.“.

1. Za § 3 sa vkladá § 3a, ktorý vrátane nadpisu znie:

**„§ 3**

**Suma príplatku k 13. dôchodku**

Suma príplatku k 13. dôchodku sa určí ako rozdiel sumy 640 eur a sumy 13. dôchodku vyplateného poberateľovi dôchodku v kalendárnom roku, ktorý predchádza kalendárnemu roku, v ktorom sa príplatok k 13. dôchodku vypláca.“.

1. V § 4 ods. 1 písm. a) a ods. 2 písm. a) úvodnej vete sa za slová „13. dôchodku“ vkladajú slová „a o príplatku k 13. dôchodku“.
2. V § 4 ods. 1 písm. b) a ods. 2 písm. b) sa za slová „13. dôchodok“ vkladajú slová „alebo príplatok k 13. dôchodku“.
3. § 4 sa dopĺňa odsekom 4, ktorý znie:

„(4) Príplatok k 13. dôchodku poskytuje orgán verejnej správy, ktorý poberateľovi dôchodku poskytuje 13. dôchodok podľa odseku 3.“.

1. Za § 10 sa vkladá § 10a, ktorý znie:

**„§ 10a**

Na príplatok k 13. dôchodku sa primerane použijú ustanovenia § 5 až 8 a 10.“.

1. Za § 13 sa dopĺňa § 14, ktorý vrátane nadpisu znie:

**„§ 14**

**Prechodné ustanovenia k úpravám účinným od 1. februára 2024**

1. Nárok na príplatok k 13. dôchodku prvýkrát a poslednýkrát vznikne v roku 2024.
2. Príplatok k 13. dôchodku sa vyplatí poberateľovi dôchodku do 31. marca 2024.“.

**Čl. II**

Tento zákon nadobúda účinnosť 1. februára 2024.